আরাবিয়া পেট্রাইয়া
আরাবিয়া পেট্রাইয়া (প্রভিন্সিয়া আরাবিয়া বা সাধারণভাবে আরাবিয়া বলেও পরিচিত) অঞ্চল ছিল ২য় শতাব্দীতে রোমান সাম্রাজ্যের সীমান্ত প্রদেশ। নাবাতীয় রাজ্য, দক্ষিণ লেভান্ট, সিনাই উপদ্বীপ ও উত্তরপশ্চিম আরব উপদ্বীপ নিয়ে এই অঞ্চল গঠিত ছিল। আরাবিয়া পেট্রাইয়া ছিল রোমানদের বিভাগ অনুযায়ী তিনটি আরব অঞ্চলের অন্যতম। বাকিগুলো হল আরাবিয়া ফেলিক্স ও আরাবিয়া ডেজার্টা।